**OBRAZLOŽENJE OPĆEG DIJELA**

**POLUGODIŠNJEG IZVJEŠTAJA O IZVRŠENJU FINANCIJSKOG PLANA**

**ZA 2025. GODINU**

**1. OBRAZLOŽENJE OSTVARENJA PRIHODA I RASHODA, PRIMITAKA I IZDATAKA**

Ukupno ostvareni prihodi u izvještajnom razdoblju iznose 155.105,35 EUR, što je 8 % više u odnosu na prihode ostvarene u izvještajnom razdoblju prethodne godine.

Prihodi su u najvećem dijelu ostvareni iz izvora financiranja 11 Opći prihodi i primici, iz nadležnog proračuna te iznose 149.379,05 EUR, zatim slijede izvori financiranja 25 Vlastiti prihodi u iznosu 4.526,30 EUR i 55 Donacije i ostali namjenski prihodi u iznosu 1.200,00 EUR.

U odnosu na izvještajno razdoblje prethodne godine, ostvaren je porast prihoda iz nadležnog proračuna za financiranje redovne i programske djelatnosti te u odnosu na prošlu godinu bilježi povećanje od 10%. Ostvarenje vlastitih prihoda je manje u odnosu na prošlogodišnje za 14 % kao i prihodi od donacija i ostalih namjenskih prihoda (Pomoći) za 50 %. Vlastiti prihodi ostvaruju se od prodaje suvenira u muzejskoj suvenirnici dok se prihodi od donacija i ostalih namjenskih prihoda (Pomoći) odnose na sredstva za financiranje programa prijavljenih i odobrenih na Javnom pozivu za predlaganje javnih potreba u kulturi Ministarstva kulture Republike Hrvatske.

Ukupno izvršeni rashodi u izvještajnom razdoblju iznose 186.320,88 EUR, što je 24 % više u odnosu na rashode izvršene u izvještajnom razdoblju prethodne godine.

Na izvoru financiranja 11 Opći prihodi i primici izvršeni su rashodi u iznosu 184.832,20 EUR, što je 27 % više u odnosu na izvršeno u izvještajnom razdoblju prethodne godine.

Na izvoru financiranja 25 Vlastiti prihodi izvršeni su rashodi u iznosu 1.488,68 EUR, što je 2 % manje u odnosu na izvršeno u izvještajnom razdoblju prethodne godine.

Izvršeni rashodi poslovanja odnose se na sljedeće skupine rashoda:

* 31 Rashodi za zaposlene 124.950,61 EUR
* 32 Materijalni rashodi 58.785,08 EUR
* 34 Financijski rashodi 538,29 EUR

Izvršeni rashodi za nabavu nefinancijske imovine u izvještajnom razdoblju iznose 2.046,90 EUR, što je za 5 % manje u odnosu na izvršeno u izvještajnom razdoblju prethodne godine.

Izvršeni rashodi za nabavu nefinancijske imovine odnose se na sljedeće skupine rashoda:

* 42 Rashodi za nabavu proizvedene dugotrajne imovine 2.046,90 EUR

**2. OBRAZLOŽENJE PRENESENOG VIŠKA IZ PRETHODNE GODINE U SLJEDEĆU GODINU**

Ostvareni višak prihoda preneseni iz prethodne godine u ukupnom iznosu 4.789,78 EUR proizlazi iz ostvarenih prihoda na izvoru 25 Vlastiti prihodi. Vlastiti prihodi ostvaruju se od prodaje suvenira u muzejskoj suvenirnici.

Nema izvršenih rashoda poslovanja u ovom izvještajnom razdoblju.

Ostvareni manjak prihoda za pokriće u slijedećem razdoblju u iznosu od 26.425,75 EUR U izvještajnom razdoblju evidentiran je manjak prihoda poslovanja zbog prelaska na sustav rizničnog poslovanja u kojemu se financijsko poslovanje korisnika vodi preko jedinstvenog računa lokalnog proračuna. U sustavu rizničnog poslovanja dio prihoda nije evidentiran u istom izvještajnom razdoblju u kojem su nastali pripadajući rashodi zbog priznavanja prihoda kod korisnika tek po izvršenim plaćanjima prema dobavljačima s računa riznice. Ovakav način priznavanja prihoda doveo je do iskazanog manjka koji predstavlja metodološki manjak.

**OBRAZLOŽENJE POSEBNOG DIJELA**

**GODIŠNJEG IZVJEŠTAJA O IZVRŠENJU FINANCIJSKOG PLANA**

Ukupan godišnji financijski plan rashoda Doma Marina Držića, koji osim proračunskih sredstava uključuje i vlastita i namjenska sredstva iznosi 450.920 EUR. Od toga je realizirano 186.320,88 EUR ili 41%.

Navedeni iznos financijskog plana Doma Marina Držića sastoji se od dva programa: Redovna djelatnost i Programska djelatnost.

**Program – Redovna djelatnost**

**Aktivnost Administracija i upravljanje**

Za financiranje Redovne djelatnosti Doma Marina Držića planirano je 348.620 EUR, a realizirano 145.940,11 EUR ili 42 %.

Rashodi za Redovnu djelatnost – Administraciju i upravljanje Doma Marina Držića financirani su najvećim dijelom iz proračunskih sredstava osnivača, Grada Dubrovnika, i to u iznosu od 144.651,23 EUR ili 99 %, dok je 1.288,88 EUR ili 1% financirano iz vlastitih prihoda ustanove.

Program obuhvaća aktivnost Administracija i upravljanje, kojom se planiraju rashodi za redovito funkcioniranje ustanove neovisno o programima koje ustanova provodi, kao što su rashodi za zaposlene, materijalni troškovi poslovanja, financijski rashodi, investicije u prostor, nabava opreme.

Rashodi za zaposlene su ostvareni sa 43 % plana odnosno u iznosu od 124.950,61 EUR. Rashodi bilježe uvećanje u odnosu na isto razdolje 2024. godine zbog zbog povećanja osnovice za obračun plaće i zapošljavanja jednog kustosa.

Materijalni rashodi ostvareni su u iznosu od 19.004,31 EUR ili 37 % ostvarenja plana. Sredstva su utrošena na naknade za prijevoz zaposlenima, naknade za službena putovanja, uredski materijal, materijal i sredstva za čišćenje, električnu energiju, telekomunikacijske usluge, poštarinu, usluge tekućeg i investicijskog održavanja građevinskih objekata i opreme, usluge promidžbe i informiranja, komunalne usluge, intelektualne, odvjetničke i grafičke i tiskarske usluge, računalne usluge.

Financijskirashodi čine bankarske usluge i naknade. Ostvareni su u iznosu od 538,29 EUR ili 45 % plana.

Rashodi za nabavu proizvedene dugotrajne imovine ostvareni su u iznosu od 1.446,90 EUR ili 58% plana. Sredstva su utrošena za kupnju informatičke, audiovizualne opreme i zaštitne opreme za muzej.

**Program – Programska djelatnost**

**Aktivnost Redovni programi**

U 2025. godini plan je iznosio 102.300 EUR, a realizirano je 40.380,77 EUR ili 39% godišnjeg plana.

Sredstva za programe ustanove osigurana su iz više izvora pri čemu se najveći dio financirao iz proračuna Grada Dubrovnika (40.180,97 EUR ili 99%), a iz vlastitih sredstava ustanove (199,80 EUR ili 1%).

Navedenim sredstvima realizirani su programi u izložbenoj i izdavačkoj djelatnosti Doma Marina Držića kojima je cilj prezentacija vlastitog fundusa i novih sadržaja, razvoj muzejske djelatnosti i prezentacije umjetničkog stvaralaštva vezanog uz lik i djelo Marina Držića kao i obogaćenje kulturne ponude Grada projektima koji angažiraju umjetnike iz Republike Hrvatske i inozemstva.

Dom Marina Držića aktivno organizira i provodi edukativne radionice za djecu i odrasle. Dom Marina Držića za građane organizira tematska vođenja tijekom kojih se obilaze mjesta povezana s likom i djelom Marina Držića i upoznaje Držićev život i djelo, razne aspekte svakodnevnog života te suvremenike njegovog doba.